Alegzandra/wili-2018-roplus huggingface dataset:
Y'a des rotchièrs et d's îlots tchi sont liés à la grève au bas dg'ieau par un pont. Lé Pont du Châté dans la Baie d'la Ville en Jèrri est un pont natuthel tch'a 'té amendé et pavé pouor aîdgi la crouaîs'sie du sablion entre la Ville et l'Châté Lîzabé.

Eune gâzette ( gâzette; gazaette) est eune publyicâtion rédguliéthe pouor donner les dreines nouvelles. Dé couôteunme eune gâzette est împrînmée sus des fielles dé papi tchi sont pus grandes et d'pus bâsse qualité qu'les pages d'un magâsîn. Y'a des gâzettes tch'appathaîssent touos les jours ou eune fais par s'maine, mais y'en a tch'appathaîssent pus qu'eune fais par s'maine ou ofûche eune fais par mais.

Les chifournies fabritchies en Nouormandie 'taient faites sustout en forme dé dgitare. Chutte tradition d'fais'sie locale fut détouônnée assez tôt au 19e siècl'ye par l'împortâtion d's înstruments faits à Mirecourt et Jenzat.

L'évolution des pliantes à fleurs a produit des frits juseurs viyant qu'lé corps du frit protège la graine, les chucres du frit nouôrrissent la gèrméthie, et y'a des pliantes tch'attrioquent des ouaîsieaux et bêtes à seule fîn qu'i' mangent les frits et laîssent tchaie la graine pus liain et v'là tch'êtcheue la graine pus au liain.

L'pus souvent l'greffage prend eune partie du corps d'un aut'. Pouor des rîngnons, d'la pé, un ponmon ou eune partie d'la faie, eune pèrsonne vivante peut offri d'ches parties sans souffri trop. Quand i' faut greffer un tchoeu, des ponmons, et d'aut's parties d'l'anatonmie, nou-s'a à s'fier à des morts.

I' n'faut pon mêlangi l'astrologie et l'astrononmie tch'est la scienche tch'êtudie l'ciel, mais ch'tait les caltchuls astrologiques tchi donnaient les preunmié obsèrvâtions astrononmiques.

La Sicile est la pus grande île d'la Mé du Mitan. Ch'est eune région d'l'Italie, tch'a eune susfache dé 25,700 km² et eune populâtion dé dans les 5 millions d'pèrsonnes. L'île est s'pathée d'la grand' tèrre dé l'Italie par lé Dêtrait d'Messinne.

V'nise (en Italien Venezia ; en Vénitien Venexia) est eune ville du Nord d'l'Italie tchi fut fondée sus un amas d'îles. La populâtion est dans les 272,000, dé tchi dans les 62,000 d'meuthent dans la grande île, 31,000 dans l's îles, et 176,000 dans les villes et villages du bord du lagon.

Mangi est étout un pliaîsi. Dans la sociêté, nou mange ensembl'ye, en fanmil'ye ou acanté d'la compangnie. Tchiquefais, y'a des bâtisses (restaurants, cantinnes, èrfectouaithes) dans tchi qu'nou mange en dgaîngues. Dans la maîson, y'a ofûche eune grande tchuîsinne dans tchi s'attablier pouor mangi.
I' fut né à La Ville ès Nouaux, St. Hélyi, mais sa fanmil’ye ‘tait dé La Blianche Pièrre, St. Louothains. Il êcrivit comme JD, JDR ou Jean des Ruettes et composait en Jèrriais, Français et Angliais. San Jèrriais ‘tait d’l’Êst et tchiquefais phonétique, mais il încorpothait des p’tites poésies tchi fûdrent împrînmées dans la “Nouvelle Année” en envithon 1870. Êtout, il êcrivit un p’tit livre et i’y’a un tas dé ditons, d’arînmées, des d’vinnâles, des ouï-dithes et des poésies en mannuscrits dans les mains d' Fraînque Le Maistre (achteu à la Bibliothèque d'La Sociêté Jèrriaise). En Français et Angliais, il êcrivait des articl'yes historiques, artistiques et généalogiques entouor difféthents sujets. Duthant sa courte vie, i' travaillit à la Chronique de Jersey, lé Jersey Independent, l'Imprimerie de l'International à Londres, et étout en France auvec la gâzette Le Phare de la Loire.

Un pèlerinnage ( pélérinage) est un viage qu'nou fait à seule fîn d'vîsiter eune pliaiche hardi împortante tch'est l'pus souvent un lieu saint, eune églyise, des r'liques dé tchique saint ou ofûche eune fontaine dgéthisseuse.

À veî l'affaire, ch'tait eun bouon couop pouor lé roué de Navarre, qùi feut quasiment le graund signeu de touot le Cotentin, meins Saint-Sâoveu-Lendelin et la ville dé Couotaunches. Mais, i fâot saveî que lé fis à Jean, Charles V ne feut paé loung à touos reprenre. I ne restit que Tchidouo, racataé en 1404, et cha feut finin de chu traitaé-lo.

La pé est lé d'houors d'eune bête tchi couvre et tchi protège les organnes dé d'dans. Ch'est eune organne tchi sue, tchi respithe, tchi mênage la tempéthatuthe d'l'organnisme et tch'est composé d'couoches.

Eune cône de baête, sus la taête d'eune « baête à cône », ch'est coume eune pouente dréchie ou byin teurque, qùi creit aveu lli. Ôle est en qùératène et eune feis copaée, peut servi aôtrément.

En 1836 i' s'mathyit auve Margaret Dyne Symons, et en 1838 i' fut appouainté Douoyen d'Jèrri et Recteu d'Saint Hélyi. I' proposit qu'la Pâraisse vendisse lé vièr Douoyenné en Ville à seule fîn d'bâti un neu du bord d'la Rue du Va. I' tcheûtit des sou pouor bâti l'églyise dé Saint Matchi (1843) et l'églyise dé Saint Mar à côté du Douoyenné (1844).

I' sembl'ye qu'les gens halîtent la pièrre d’la pouquelaye d’La Hougue Breune (tch'a dispathu), mais quand tchi qué ch'fut, nou n'sait pon. Y'a des mèrques pré-historiques sus la pièrre.

Les Êtats ont changi avaû les siècl'yes comme Jèrri li-même, car aut'fais i' 'taient constitués difféthemment tch'i' n'lé sont achteu. Par exempl'ye, les 12 Juges (Jurés-Justiciers) siégeaient dans L's Êtats aussi bein qué sus L'Banc d'Justice dans La Cour Rouoyale, et ch'tait ieux tch'étaient nommés à la tête des difféthents Conmités.

Faithe braithe les peîles ( faithe braithe les peîles) est eune couôteunme qué nou soulait pratitchi l'travèrs d'la Nouormandie et la Brétangne. Nou l'fait acouo par des bords en Brétangne, et nou-s'a ravigoté la bachinn'nie en Jèrri à ches drein.
Mais Dunstan fit tant d’ma au Vièr Nic en m’ttant les m’nottes et les chaînes qué l’dgiâbl’ye piaillait pitchiâbliément et d’mandit à Dunstan d’l’èrlâchi. Dunstan, tchi n’tait pon un innouothant, fit l’dgiâbl’ye juther qu’i’ n’entréthait pon dans eune maîson à tchi qu’i’ y’avait un fé dé j’va sus la porte. Et l’Pid Froutchi juthit et fut libéthé.

Les longues pièrres sont alîngnies pouor lé solé du solstice d'Êté et nou crait qu'lé monument 'tait fait sèrvi coumme un almonnas ou calendri pouor lé caltchul des saîsons ou pouor des sèrvices èrligieurs.

En 1204, Phelippe l'Âogùuste s'en vint la prenre oû rei d'Aunglléterre et se la gardit pouor li, mais i ne pensit paé à poussi jûqu'ès îles de Jerri et Gùernesey, qùi sount co achteu ès mans des roués d'Aunglléterre.

Caracena est eune meunicipalité dans la provînche dé Soria, Castil'ye et Léon en Espangne. La populâtion d'la ville est dans les 15 d'gens (2015).

Lé dgiâbl'ye avait mal ès pids en trotinnant ‘chîn et là l’travèrs d’l’Angliétèrre à faithe san mauvaîtchi, et en pâssant par Mayfield i’ décidit dé s’faithe féther. Il entrit dans la forge et Dunstan s’accordit à condition qué l’moussieu sait attatchi à la muthâle atout des chaînes duthant l’opéthâtion.

Les prémyires âotes égllises futent bâties ou IVe syiclle, dauns les villes (les civitas). Ôle ount étaé faites sus le maême pllaun, mais les prémyis pape (évaêque dé Rome) ount gardaé le noum de Basouque, ryin pouor les pus vuules égllises dé Rome, les basouques majeûres.

Promais que eul règuime eud Keycheur Romain Constantius Chlorus a Ceutie eud Couotaunches archeveut eul noum Constantia on 298. Touot l'vaîthinné r'archeveut eul noum pagus Constantinus (l's pais a Constantius) y v'là tchi baillit avaû l's eunnées eul noum Cotentîn.

Tchubec est eune provinche française du Cannada. Sa capitale est Tchubec. Achteu, l'Preunmié Minnistre d'Tchubec est Philippe Couillard. L'pus grande ville d'Tchubec est Montréal.

La décision fut prînse dé bâti un nouvieau châté dans la Baie d'la Ville sus l'Islet, où'est qu'la vielle Abbaye dé Saint Hélyi s'trouvait. Nou vait l'Châté Lîzabé là achteu.

Padaunt que durit la Freide Gùerre, Berlin souolit iête un pouent d'empaôse ente les déeus graunds "bllos". Stalène, lé soviétique, trachit à empêchi l's Alyis à venin à Berlin-de-Vouêt, et i c'menchit le Bllotchu de Berlin, le 24 dé juin 1948. Les forches d's Amériqùains répounitent assaz vite, ety fitent eun pount d'aviouns qùi durit jûqu'à la fin du blocus, en mai 1949.

La capitale est la ville dé Douglas (en Manx: Doolish), et y'a d'aut's villes: Ramsey (Rhumsaa), Peel (Purt ny h'Inshey), Castletown (Balley Cashtal) et Port Erin (Purt Çhiarn). Mais la maintchi d'la populâtion d'meuthe à Douglas et dans l'vaîsinné.

Londres, la capitale d'l'Angliétèrre et du Rouoyaume Unni, est la pus grande ville d'ches pays, mais Êdîmbourg, la capitale d'l'Êcosse, est pus p'tite qué Glasgow.

L'Unnivèrsité d'Versailles ( en Français: Université de Versailles Saint-Quentin-en-Yvelines) est eune unnivèrsité en Île-dé-Fraunce à Versailles.
Lé système des conmités tch'avait duthé d'pis 1524 fut aboli en 2005 quand l'système minnistéthiel fut întroduit auve l'êlection par l's Êtats du preunmié Chef Minnistre épis l's aut's minnistres pouor gouvèrner l'Île.

La graund Terre est le noum dounaée à la Normaundie fraunçaise dauns l's îles normaundes dé Jerry, Gùernesey, Ser et Âorgny. Ch'est la partie de la vuule duchie de Normaundie qù'est pllantaé sus le countinnent. Lli et les îles né sount partagis que par la Dérouote.

L'atmosphéthe d'la Tèrre est composée d'nitrogène (dans les 78%), oxygène (dans les 21%), argon (dans les 0.97%), dgioxide dé tchèrbon (dans les 0.4%) et d'la sueu dg'ieau - ch'est chein tch'a nom l'air.

Un acte du pharaon Ptolémée V d'196 d'vant l'Christ fut publié et affichi pouor lé peupl'ye sus des pièrres dans les trais manniéthes d'êcrithe du rouoyaume - la manniéthe des dgieux (en hiéthoglyiphes), la manniéthe du peupl'ye (en démotique), et la langue Grècque d'la dŷnnastie des Ptolomées.

L's Hébreus avaient recheu la nouvelle de sa venûn d'aveu ieus. Les ceus' qùi créyitent ount 'taé bâtisaés. Il ount c'menchi les prémyires assembllaées de l'Égllise (ekklesia = assembllaée). L's âotes qùi ne créyitent paé sount restaés les juifs.

Le Missouri est eun état du mitaun d's États-Unins, accotaé par le bout du vouêt par lé Caunssas, âo nord par l'Iowa, à l'êt par l'Ilinoués, oû su par l'Arcaunssas, du bord du norouêt par le Nébrasca, oû surêt par le Kentucky et le Ténessie, et pouor finin âo survouêt par l'état d'Ocllahoma.

Empire ottoman : En Albannie,lé janne Scandèrbeg, lé p'tit-fis à Scandèrbeg, arrivit dans l'île dé Lezha. L's Ottomans envahîtent Dyrrah (tch'est achteu Durrës)

Polongne : Ouaithe qu'l'armée Polonnaise eûsse gângni la batâle d'Orsza, les Moscovites prîndrent Smolensk. Les Moscovites avaient attatchi la Lithuanie preunmiéthement mais achteu il' attatchîtent la Polongne étout. Lé Tsar (l'gouvèrneux d'la Moscovie) s'n'allait attatchi la Polongne pouor bein d's années.

En 597 lé pape Grégouaithe envyit Audgustîn à seule fîn d'convèrti l's Angliais. Audgustîn et ses missionnaithes arrivîtent dans l'Kent et i' fûtent atchilyis à la cour du rouai Ethelbèrt dé tchi la bouonnefemme Bèrthe 'tait Chrêtchienne. Audgustîn fondit un monastéthe dans la ville, et pus tard eune cathédrale.

Le traité de Bratislavie fut fait le 11 dé juin 1742 ente Frédéric II, le roué de Preûsse et l'emperesse Marie Thérèse d'Autriche. Chu traitaé, signaé à Bratislavie, achteu en Polongne, a fait finin la prémyire gùerre dé S'lésie. Coume i feut decidaé enter'ieus, à chu moment, l'Âotriche dounit quasiment touote sa part dé la S'lésie à la Preûsse, meins les distrits de Troppau, Teschen, et Jagùerndorf.

L'nom chifournie veint probabliément du Grèc symphonia. En vièr Français nou trouve étout les patholes chiffonie et symphonie tchi désîngnent eune p’tite chifournie en forme dé bouaîte bêlongue (13e et 14e siècl’yes.)

Les Romains fondîtent un camp ichîn tch'avait nom Durovernum. Les Saxons l'èrbâptîsit Cantwarabyrig (lé bourg des hoummes dé Kent) et d'vièrs 560 la ville dévînt la capitale du rouoyaume dé Kent.
Lé Nouormand est eune langue Romanne qu'nou pâle / prêche en Nouormandie (la Grand' Tèrre et l's Îles d'la Manche. Nou soulait faithe sèrvi la langue en Angliétèrre (l'Anglio-Nouormand) et d'aut's bords dans l'monde Nouormand.

Lé Gallo ou Gallais est eune langue Romanne qu'nou pâle en Brétangne dé l'Êst. Ch'est ieune des langues d'oui. Ch'est ieune des deux langues régionales dé Brétangne acanté l'Bréton tch'a înfluencé l'vocabulaithe du Gallo.

Y'avait des gens tchi dithaient qu'not' couleu avait 'té copiée par mêprînse d'la couleu Irlandaise et don qu'nou dév'thait la changi. Mais i' n'y'a pon d'êvidence qu'la Crouaix d'St Patrice fûsse faite sèrvi coumme couleu en Irlande d'vant mille huit chents ieune, et la couleu d'Jèrri est pus vielle qué chenna, à chein qu'des expèrts vexillologiques nos dithent.

La couoleu est eune loungùeu d'ounde qù'nous uus veient de difrauntes manières seloun sa couorcheu. Les couoleus sount gencies sus le spectre des couoleus.

L' agritchultuthe ( agritchultuthe) est la faîs'sie d'mangi, dé taile, dé fouâle, et d'aut's matéthiaux en tchultivant des pliantes ou en êl'vant des bêtes.

Politiquement, y'a deux bailliages - lé chein d'Jèrri et l'chein d'Dgèrnésy. D'pis 1204, l's Îles ont 'té s'pathées politiquement du restant du Duché d'Nouormandie, mais s'lon ieux la Reine Lîzabé II du Rouoyaume Unni est acouo Duc dé Nouormandie.

Dans les touos vièrs temps, quand les gens prînmitifs né comprannaient pon la natuthe, i' louangeaient les forches dé natuthe: l'ôrage, la mé, la tèrre, lé solé, la leune... Châque sujet d'la vie dévthait êt' gouvèrné par un dgieu, et les problièmes - la sic'rèche, les tempêtes, les trembliéments d'tèrre... - 'taient êmoûtchis par du hèrtchîn entre les dgieux. Des sacrifices f'thaient pliaîsi ès dgieux.

Les prémyires alumelles, des prémyis couotiâos des gens de nous gens, 'taient touotes dreite, féchounaées tcheu le mach'cha, et pllauntaées dauns eun maunche dé boués.

Eune grande partie du tèrrain est des landes sus tchi les nomades (un tchièrs d'la populâtion) èrmuent. Dans l'Sud, y'a lé d'sèrt Gobi et dans l'Nord, des montangnes.

Seloun la loungueu de la qùérette, ôle est ĥalaée par eune ou pus de déeus baêtes. pouor avaer des rouoes pus solides, ôle ount 'taé cherclli de fé, pis de rouoe à pneu. Qùiques eunes, pouor les loungs vyages, ount 'taé couertes.

Lé Dictionnaire Jersiais-Français par Fraînque Le Maistre fut publié en 1966. Ch'est l'pus grand r'cord du Jèrriais. Lé Dictionnaithe Jèrriais-Angliais par La Sociêté Jèrriaise et Le Don Balleine appathut en 2005. Lé Dictionnaithe Angliais-Jèrriais par Le Don Balleine appathut en 2008.

La chapelle fut dêmolie en 1814. Les berrèxes ès mathiés (pouor les soudards du Fort Régent) fûtent bâties là, et pus tard l's appartéments d'La Collette dans la Vèrte Rue.

42% (estînmé 2002) d'la populâtion du monde travâlent dans l'agritchultuthe, mais raîque 4.4% (estînmé 2005) du bein finnancyi mondial veint d'l'agritchultuthe.
I fut né à Trévyires (Calvados). I fit ses écôles à Vannes et à Caen et i restit eune partie d'sa vie en Nouormaundie, à Rémalard. Coumme gângne-pain, i' fut alouaé journaliste jusqu'en 1910 et travaillit pouor Le Gaulois, Le Figaro, Le Journal, L’Aurore et L’Humanité. Il êcrivait eune trivelanne d’articl'yes et d'histouères, d’eun merque estraĥazie qùi n’n 'tait rein qu’à lî, d'o eune mannyire reide risaunte, et i' d'vînt bein fanmeux.

Les frauns-fieus sount les fieus de signourie, aveu eun signeu qù'est le maîte d'eun demaine. Sa demeure signouriale est eun câté ou châté, ou eun manei, ou eune maisoun qù'est dessus, où no souolaient veî eune salle de pllaids, eun vivyi, et parfeis eun moulin, eune capelle, eun coloumbyi, des touors itou pouor faire muus.

Un cônet ( cônet; conet, conuet; conet, skwid) est eune bête à êcale à dgiêx pids (ch'est en tchi huit gambes et deux tentatchules) tchi d'meuthe dans la mé.

Achteu, byin d's euns se fount génialogiste à leisi, pouor counaîte les noums, les métyis de lus gens et des gens de lus gens, jûqu'à pis pus.

Lé Hâvre des Pas ( Hâvre des Pas) est eune baie dans la Vîngtaine d'la Ville à Saint Hélyi en Jèrri. La baie s'êtale dé La Collette au Vouêt jusqu'au Di à l'Êst.

Au mais d'Novembre 1917 les Bolchéviques lanchîtent un co d'êtat à Saint Pétersbourg et rempliaichîtent lé Gouvèrnément pouor Achteu tch'avait gouvèrné l'pays (en prîncipe) dépis la tchête du Tsar. En 1918 lé nouvieau gouvèrnément r'muit la capitale d'èrtou à Moscou.

Au 12e siècl'ye, un captaine dé dgèrre littait pouor rêunni les tribus en Mongolie contre les Chinnouais. En 1206 i' fut couronné souos l'titre dé Dgînguiz Khan. I' fondit l'empithe des Mongoles tchi contchéthit eune mâsse dé tèrrain en Âsie et jusqu'en Ûrope. Mais quand l'empithe fut quartellée la Mongolie du Nord fut attatchie par les Chinnouais. Au 17e siècl'ye les Chinnouais contchéthîtent la Mongolie - la Mongolie dé D'dans en 1636 et la Mongolie dé D'houors en 1691. À la siette d'la tchête d'la dŷnnastie Chinnouaise, les Mongoles dêcliathîtent l'îndépendance, mais sèl'ment la Mongolie dé D'houors rêussit. Les Chinnouais r'attatchîtent à la siette d'la Révolution Russe, mais des soudards Russes aîdgîtent l'armée Mongolienne. Eune régînme souôt'nue par les Commeunistes fut înstallée en Mongolie et en 1924 la Républyique Mongolienne du Peupl'ye fut fondée - un êtat tchi 'tait raique un êtat-satellite d'l'Unnion Soviétique avaû l's années.

Lé saint a 'té populaithe dans l'art ouaithe qué s'n histouaithe né sait dgéthe connue. I' fut martythé et entèrré par lé C'mîn Appien à Rome. Ch'est en tchi eune histouaithe avait 'té înventée ou empruntée pus tard, et nou dit qu'Sébastchien 'tait un offici du corps d'garde. Quand nou dêcouvrit qu'i' 'tait un Chrêtchien, i' fut tithé atout d's èrchelles. Mais i' n'mouothit pon et i' fut souongni par eune sainte (ou deux-trais). Quand i' fut dgéthi, l'empéreu l'èrcondamnit.

Y'a des mathais tchi copaient l'Nord du pays en Hivé et né v'là pouortchi qu'nou dit qu'lé Cotentîn est quâsiment eune île. Mais au jour d'aniet, y'a des c'mîns pouor lier les villes et les villages.
Un grand feu en 1666 brûlit la ville. Messire Christopher Wren entréprînt la r'bâtithie d'la ville. San monument est la cathédrale d'Saint Paul.

Quand la Yugoslavie fut transformée en eune fédéthâtion socialiste auprès la S'gonde Dgèrre Mondiale, Kosovo d'vînt eune région autonome d'la Sèrbie en 1946 épis eune provînche autonome en 1963. En 1974 la provînche èrchut un statut d'gouvèrnément dé sé et un siège dans la présidenche collective d'la Républyique Socialiste Fédéthale dé Yugoslavie.

Marsêle ( Marsêle; en Français: Marseille; en Occitan: Marselha), eune grande ville sus l'bord d'la Mé du Mitan, est la deuxième pus grande ville en France. Ch'est l'pus grand port conmèrcial en France et ch'est la capitale d'la région Provenche-Alpes-Côte d'Azur.

Saint Pétersbourg ( Saint Pétersbourg; en Russe: Санкт-Петербу́рг) est eune ville en Russie. Ch'est la deuxième pus grande ville par populâtion en Russie et la quatrième en Ûrope. La populâtion est dans les 4,6 millions d'gens.

S'lon la crianche la Vièrge Mathie laîssit l'empreinte d'ses pids dans un rotchi au bord d'la mé. Eune chapelle fut bâtie et dêdiée à Not' Danme des Pas. Lé hâvre tch'abriait des batchieaux et un p'tit village ès pêtcheurs au pid du Mont d'la Ville fut bâptîsi pouor l'nom d'la chapelle.

Les peupl'yes dé l'Afrique du Nord avaient eune grande înfluence en Ûrope et dans l'Êst du Mitan dans les touos vièrs temps, car l'Êgypte et l'Carthage 'taient d's êtats piêssants et riches. Les Grècs et les Romains colonnîsîtent l'Afrique du Nord, et la Mé du Mitan avait eune civilisâtion chârée tout l'tou d'ses bords.

La touzeure, ch'est eune rite dé dedauns l'Égllise catholique pouor faire savaer qù'eun' houme est dévenun eun personne de la cllergie. Achteu méshyi, dé depis l's annaée 1970, chutte rite ne se fait quasiment pus.

Dans san Roman de Rou, Wace êcrit Auremen pouor Aur'gny, Guernerui pouor Dgèrnésy, Erin pouor Hèrme, Gernesi, Gersui et Gesui pouor Jèrri, et Serc pour Sèr.

Lé Conseil Britannique-Irlandais ( Conseil Britannique-Irlandais; Conseil Britannique-Irlàndais) est eune assembliée des gouvèrnéments dé Jèrri, Dgèrnésy, l'Île dé Man, la Républyique d'Irlande, du Rouoyaume Unni, et d'trais des pays du Rouoyaume Unni: l'Êcosse, Galles et l'Irlande du Nord.

Lé portrait fut exhibé dans l'mais d'Mai, 1784. Lé prix d'entrée 'tait un ch'lîn et l'jour dévant chenna l'portrait, qui m'suthe huit pids un pouce par douze pids, fut apporté au Palais Buckingham et lé Rouai George III pâssit trais heuthes à l'examinner.

En Normaundie, la féchoun des tuules sé f'sait dauns le cente, et en Ĥâote Normaundie. Les graundes tuules du Pré d'Âoge sount les pus couneues de pach'chin.

Nou-s'acate d'la flieu, du chucre, des patates par la poutchie. Aut'fais, nou faîthait sèrvi eune pap'sée à la pliaiche d'eune pouque en papi, ofûche pouor des chucrîns, des clious et tout chenna.

D'pis l'Mouoyen Âge l'Brandenbourg 'tait iun des 7 êlectorats d'la Sainte Empithe Romaine. La dŷnnastie des Hohenzollerns gouvèrnait l'pays d'1415 et d'1618 les Hohenzollerns gouvèrnaient l'Brandenbourg et la Prussie ensembl'ye, v'là tchi d'vînt l'Rouoyaume dé Prussie en 1701 auve sa capitale à Bèrlîn.
À la siette du hèrtchîn entré l's êtudgiants et les villais (ou d'eune ronde dé maladie, s'lon l's iuns), tchiques ensîngnants et êtudgiants happîtent la pathe pouor Cambridge, où'est qu'eune deuxième unnivèrsité (l'Unnivèrsité d'Cambridge) fut êtablyie.

Devaunt qu'o feut foundaée, en 911, i y avait lo des coumtaés qùi f'saient partie de la Neûtrie. Charles III, lé rei de Fraunce, dounit à Rou ou Rolloun (Robert Iyi de Normaundie), les coumtaé dé Rouen et d'Évreus. O devint pus counséquente qùiques annaées par ampraés, aveu d'âotes coumtaé (Bessin, Cotentin, etc.).

En 1843 nou lî'offrit l'Êvêtchie d'Nouvieau Brunswick mais i' l'èrfusit, et nou dithait qu'l'Archêvêque dé Cantorbéry 'tait d'avis d'graie eune êvêtchie d's Îles d'la Manche et d'nommer l'Douoyen Jeune coumme san preunmié êvêque – mais rein d'ité n's'adonnit.

La pâss'sie d'langues avaû les généthâtions est cont'nanchie pouor asseûther l'maintchein d'eune langue. Eune pratiqu'sie pouor les cheins tchi travâlent dans la pâss'sie d'langues avaû les généthâtions fut m'née au mais d'Octobre 2006.

D'vièrs 1890 i' c'menchit la peindrie d'séthies d'portraits - des vieillottes dé fain et des peupièrs - s'lon les heuthes d'la journée et l'temps. 1892-1895 i' fit des séthies d'la Cathédrale dé Rouën et acouo d'la Riviéthe dé Londres 1899-1905 et V'nise en 1908.

Ouînchêtre ( Ouînchêtre; en Angliais: Winchester) est eune ville en Angliétèrre. La ville est la capitale du comté dé Hantésire et, auve les contrées à l'entou, oulle est eune cité.

L'Universidade Estadual de Feira de Santana connue aussi com Universidade de Feira de Santana (UEFS), est une unnivèrsité basée à Feira de Santana (Bahia), Brési.

Eun gâodioun, ch'est eun roumyi féchounaé en terre tchuute qùi se pâose sus le faît d'eun teit de luqùerne. Ch'est eune manniyre dé décoraer des maisouns, que d'aveî des gâodiouns à touot bords, pouor faire coume si ch'tait des vrais ouésiâos, mais paé fouorous.

La conmète à Halley fut la preunmié conmète èrconnue d'èrvénîn - chein qu'nou-s'appelle eune conmète périodique (ou eune conmète à pause). Nou r'chèrchit dans l'histouaithe pouor èrtrouver la conmète dans l'histouaithe dans l'années quand oulle avait pâssé. Nou trouvit qu'la conmète fut êpiée:

Dans l's Îles d'la Manche, y'avait d'la tchultivâtion d'vîngnes pouor l'vèrjus d'tabl'ye au 19e siècl'ye. Achteu, y'a d'la production d'vîn en Jèrri.

Lé 24 d'Août 2006, l'Unnion Astrononmique Intèrnâtionnale décidit qu'Pliuton né s'sait d'aut' eune plianète. Achteu ch'est un ragot d'plianète.

Eune abaisse est eune pyiche de vaissèle, pllate dé found, oû bôrd eun miot relévaé, et le pus souovent rounde. Y'a des graundes abaisses et des petites, et cha qù'est dé dedauns, ch'est noumée eune abaissetaée ou byin eune pllateraée.

L'architectuthe Brutaliste 'taient bein souvent faite sèrvi pouor des grands bâtisses publyis car la faîs'sie sèrvi d'brut chînment 'tait pratique et pas chiéthe. Tout coumme, eune itelle structuthe à grands blios n'est pon aîsi à amender et l'couôtage dé maintchien a provotchi la dêmolition d'hardi d'ches bâtisses.
V'nise est la pus grande pièche en Ûrope sans vaituthes. Lé transport dans la ville est à pid ou en baté. Lé baté à nagi dé couôteunme dé V'nise est la gondole, mais ch'est pustôt des batchieaux-beusses tchi tchithient les gens par les cannieaux au jour d'aniet.

Y'a des tchaîses tchi sont spéciales. Un trône est eune manniéthe dé tchaîse sus tchi un chef ou un rouai s'assied pouor mouontrer qu'il est împortant. Dans la Chambre des Êtats d'Jèrri la tchaîse du Bailli est à 7 pouces pus haute qu'la cheinne du Gouvèrneux et à 14 pouces pus haute qu'les bancs des membres êlus.

La capitale est Potsdam. L'êtat fut grée en 1990 à la siette dé la rêunnificâtion d'l'Allemangne, mais l'Brandenbourg 'tait historiquement un êtat îndépendant.

Louis Beuve ou Maîte Louis, est naqùi le 21 dé décembe 1869 à Quettreville-sus-Sienne, yoù qù'i mouorit lé 17 de juin 1949. Il 'tait eun poète et merqùeus fraunçais de laungue normaunde.

La scienche du temps est la scienche tch'êtudie l'temps tch'i' fait et l'atmosphéthe. Ch'est par la scienche du temps qu'nou-s'arrive à prédithe lé temps.

Y'a des cats saûvages (Felis silvestris silvestris et Felis silvestris libyca), mais d'pis des mille ans des cats ont 'té apprivouaîsis pouor chasser les rats et les souothis.

Lé monarque peut nommer des nouvelles cités à seule fîn d'mèrtchi des dates spéciales. Les dreines cités fûtent appouaintées en 1969 (Souansé; pouor l'assèrmentâtion du Prînce dé Galles), 1977 (Dèrby; pouor lé Jubilé d'la Reine), 1992 (Sundèrland; pouor lé quarantchième du règne), 1994 (Saint Dâvi, Armagh), 2000 (Brighton & Hove, Wolverhampton, Învèrness; pouor lé Millénaithe), 2002 (Preston, Newport, Stirling, Lisburn, Newry; pouor lé Jubilé d'la Reine).

La Pièrre du Mitan d’l’Île est eune pièrre dans la Rue des Sèrvais, à St. Jean en Jèrri tch'est souô-disant géographiquement au mitan même dé Jèrri.

À la R'naîssance les tchultuthes dé l'Ûrope du Vouêt èrdêcouvrîtent l'architectuthe Romaine et Grècque, et pouor acouo tchiques siècl'yes l'architectuthe Ûropéenne faîthait sèrvi des colonnes, des arches arrondies et l'harmonnie d'la manniéthe Néo-Cliassique. Au 17e siècl'ye la manniéthe Baroque remplyissait l's églyises et les palais d'anges, dé vèrques, dé couleurs, et d'décothâtion.

I' fut né à Paris l'14 dé Novembre 1840 et fut êl'vé au Hâvre d'pis l'âge dé chînq ans. Dans chutte ville coumme êcolyi i' rencontrit Eugène Boudin tchi l'întroduîsit à la peintuthe des paysages en d'houors. Monet acatit des flieurs împrînmés du Japon tchi l'înfluencîtent étout. En 1859 i' s'en fut à Paris pouor êtudier et rencontrit Camille Pissaro. I' soudardait en Algérie coumme enrouôlé 1860-1862 et r'vînt à Paris où'est qu'i' rencontrit Alfred Sisley et Pierre Renoir, en 1864 i' rencontrit Gustave Courbet et en 1865 Édouard Manet.

Les merques dé maîte Louis Beuve sount quasiment touotes merqùies en normand cotentinais du trîge dé Lessay et de Couotaunches. Ol'ount 'tait byin veues coume dé belles lettes par Rémin de Gouormount et Henry Bordeaux.

Louis Beuve ; Jacques Mauvoisin (avant propos),La Lettre à la morte (roman inachevé), Saint-Lô, Cahiers culturels de la Manche, 1999, 239 p.
Si ch'est qu' nou-s-êprouvait à pâsser à drouaite ou à gauche v'là tchi s'rouôlait à la vaie. Mais s'nou r'touônnait v'là tchi n'vouos siêthait pon.

Lé monde des vièrs nos a laîssi des grands bâtisses et monuments, épis y'a des mentions dans les vielles êcrituthes dé bâtisses tchi sont hors d'pis bein longtemps.

Nou peut app'ler eune dictatuthe autchun système gouvèrné absolûment par eune dgaîngue ou eune clâsse (par exempl'ye, eune dictatuthe militaithe, la souô-dîthante dictatuthe ès prolétaithes, ou un système dé parti à san tout seu). Pus à co, eune dictatuthe est un système dans tchi l'pouvé est dans les mains d'eune pèrsonne, sans lînmite dé louai, constitution, parlément, êlections libres ou opposition. Chutte pèrsonne est un dictateu.

L's aîtres biologiques font sèrvi des monosaccharides (par exempl'ye, chucrôse, gliucôse et galactose) pouor stôrrer d'l'ênèrgie. Ches chucres sont transportés dans l'sang dans des bêtes pouor abréver l's aîtres.

Du potithon ou des cracots ou d'l' ouothelle dé brébis ( cllatchet, cllaique, { des claqùets) est eune pliante tch'est tchultivée dans les gardîns et qu'nou trouve par les fôssés d'l'Ûrope.

La Blianche Maîson ( Blianche Maîson) est la maîson et l'office du Président d's Êtats Unnis. S'n adresse est 1600 Pennsylvania Avenue NW à Washington, DC.

15 Juilet La Messe Catholique à l'Églyise dé Sainte Mathie et d'Saint Pièrre dans la Rue du Va (Vauxhall) fut célébrée en Portûndgais pour la preunmié fais

L'églyise soulait vendre des îndulgences, ch'est en tchi l'pécheux tchu paiethait tchiques hèrpîns à l'églyise es'sait pardonné. Lé grand couôtage d'l'èrbâtithie d'la Basilique dé Saint Pièrre à Rome avait êmoûtchi eune grande vendue d'îndulgences ès fidèles. Lé 31 d'Octobre 1517 Luthèr envyit un protêt contre chutte vendue d'îndulgences à l'Archêvêque dé Mainz et Magdébouorg et chu jour-là i' cliouit ches 95 Thèses à l'hus d'l'églyise du châté d'Ouittembèrg. S'lon l'idée d'Luthèr, lé pape n'avait pon d'pouvé à pardonner chein tch'est au Bouôn Dgieu d'jugi. Lé mannuscrit à Luthèr fut traduit du Latîn et împrînmé; d'chutte manniéthe les propos d'Luthèr êtrueûlîtent lé travèrs dé l'Ûrope.

Aveu les mécanniques à traire qùi sount byin partouot pouor traire ach'teu touotes les chetés de vaques laityires et l's annoulyires, la dairie a eune machène à traire pouor chaque vaque, qùi lus prend sen lait pouor lé mette dauns le taunque. No n'y veit pus de bidouns, ch'est quasi finin, et meins enco de cannes à lait en tchuuvre, couma âotefeis.

En préchaunt d'ergent, la pouortaé, ch'est qùique seit qù'est byin aisi à entenre, et pouortant, c'est brin aisi de dyire cha que ch'est à la véritaé. Cha veurt dire, pouor les pouores gens, qùi n'ount ryin ou paé graund fait.

Quaund feut venin le temps de veî les chrêtchians se démuchi de lus catacoumbes, là ioû qù'i s'taient ĥouolaé dé depis le Iyi syiclle, l'empereus Counstauntin chouésit le Chrêtchianisme et dounit qùiques basouques romaines pouor faire des égllises. Ch'est pouorqùi que cathédrales ount 'taé bâtie d'aveu eun pllaun basilica, do déeus raungies de piles.
Octobre (au temps pâssé Octembre; octobe, octobre, oktobr) est l'dgiêxième mais d'l'année. L'nom veint d' octem, lé neunmétho huit en Latîn – car aut'fais pouor les Romains ch'tait l'huitchième mais d'lus almonnas.

Un Chef Minnistre ( Chef Minnistre; fémînnîn: Tchève Minnistre) est l'président d'un gouvèrnément dans des pays. Y'a des fédéthâtions dans tchi l'président du gouvèrnément d'un êtat est l'chef minnistre: l's êtats d'l'Înde et les tèrritouaithes d'l'Australie ont des Chefs Minnistres. Les présidents des gouvèrnéments des provînches dé Pakistan ont l'titre étout Chef Minnistre.

Les pyids sount mins en riouns dreit sus eun côti, sus l'ava du su, pouor qu'il aisse assaez de ritounes du solé. Eune feis byin arsiounaé. Pus la vinaée est bouone, pus i éra de vin, pîque ch'est pouor en féchounaer les vingnerots en fount poussaer.

Quand l's Êtats Unnis d'Améthique dêcliathîtent lus îndépendence, la dgèrre tchi siévit cachit un tas d'gens louoyaux à la Couronne au Cannada. Tchiques colonnies fûtent fondées et r'organnîsées dans l'Améthique du Nord Britannique jusqu'en 1867 quand eune conféthence dé politiciens Cannadgiens accordit la criâtion d'eune confédéthâtion Cannadgienne. La Donminnion d'Cannada fut grée. En 1919, l'Cannada d'vînt un membre d'la Ligue des Nâtions, et en 1926 la Conféthence Împériale accordit l'gouvèrnément dé sé ès Donminnions. L'Cannada appouaintit san preunmié ambassadeu en 1927 (ès Êtats Unnis). La citouoyenneté Cannadgienne fut êtablyie en 1947, et en 1982 l'Rouoyaume Unni r'nonchit l'pouvé d'changi la constitution Cannadgienne (tch'il avait gardé car les provînces n'lus accordaient pon au temps pâssé tchi qui dév'thait aver chu pouvé-là).

Au jour d'aniet, nou pense sustout a l'envithonnement dans l'architectuthe - la caûff'thie, l'ênèrgie, l'èrcycliéthie, et coumme tchi qu'les bâtisses marchent dans la sociêté. Et y'a un grand întéthêt dans la prêsèrvâtion d'vièrs bâtisses.

No peut y faire eun miot de baté. L'iâo y d'scent sus eune loungùeu de 78 qùilomètes. Il crouèse byin des c'meunes dé la Maunche coume Chérencey-le-Roussé, Tchuves, Vernis, Pounts-sous-Avraunches et Saint-Jean-de-la-Ĥaize.

Eune 'counsoune, dauns l'alphabet pouor merqùi, ch'est les souns dus, qùi dites avec la laungue, les dent, les lippes, et le ĥâot de la gouole.

Dans des pays la capitale est appouaintée s'lon la constitution ou la louai, mais dans d'aut's pays la capitale n'est pon fixée légalement – par exempl'ye, en Jèrri i' n'y'a pon d'louai tch'oblyigent les Êtats d'Jèrri d'siégi à Saint Hélyi et y'a ieu des séances spéciales des Êtats dans d'aut's pâraisses.

l'histouère où no se souovyint de cha qu'ount fait nous gens et les gens de nous gens. Ch'est l'histouère des houmes. Quaund que no counte la prinse de l'Aungléterre pa le du Gllâome lé counqùéraunt, ch'est de l'histouère.

Des bangnérêsses couvèrtes 'taient bâties étout, et la nag'gie coumme sport 'tait encouothagie. Ès Gammes Olŷmpiques, les preunmié compétitions 'taient coursées dans des mathes et des riviéthes, mais avaû l's années eune bangnérêsse standarde fut dêv'loppée: 50 m dé long par 25 m dé laize.
Le nombe de persoune à pâosaer sus eun âbre génialogique, i va de pus en pus graund, en s'engattaunt. Trejouos en suusaunt eun noumbe mathématique : 1, 2, 4, 8, 16, 32, 64, 128, 256, 512, 1024...

Dauns l'erligioun, no peut itou prêchi de la pouortaé, mais ch'est de la pouortaé espirituelle. Cha veurt dire qué qùi qu'est assaez en pouortaé devaunt le bouon Dùu peut l'écouotaer aveu souen. Ch'est là eun quemin pouor muus apprenre à aingùi l's âotes qu'ount pus besein d'aingue. Ch'est pouorqùi que les mouènes vouolussent faire vou de pouortaé, pouor entraer ès ordes. Veu coume cha, ch'est à dessens de la basse minsère d's houmes, qùi l's emposent d'aveindre eune bouone vie espirituelle et l's esposes ès mâos de la vie d'ichin-bas.

Alfred Rossel a t'aé le prémyi merqùeus en loceis du Cotentin. Coume cha pllaisait, no-z-a veu que ses espectaclles li amenaient eune mouorie de gens. Cha li a dounaé eune reide bouone arcounaissaunche dauns le trîge.

Dêjà, en 1945, y'avait ieu des rapports d'femmes en costeunmes dé même en deux pièches, mais ch'fut la lanch'chie d'1946 tch'êmoûtchit la sensâtion publyique sénon eune grande populathité dans l'publyi.

Lé nom Français dé Mont Orgueil lî fut donné au 15e siècl'ye, viyant qu'i' 'tait si ordgilleux sus san mont - ou qu'i 'tait l'ordgi dé Jèrri.

Jusqu'en 1971, la Suède avait 134 cités (stad) appouaintées par eune charte rouoyale. En 1971 les cités et les villes fûtent rempliaichies par des c'meunes.

Mais v'la que f'saunt cha, le roué oumbllit qùi rendait les demaines de la dot d'aveu lli. Et la renne Léionore chouésit de se dounaer pouor foume à eun' âote roué, le syin és Aungllèches, qù'était itou du de Normaundie : Ĥenri II d'Aunglléterre.

Sén preunmié roman, Le Calvaire, fut publié en 1886. Entr’autres dé ses publyicâtions dé toute preunmié clâsse, y’eut Lettres de ma chaumière (1885), L’Abbé Jules (1888), Le Jardin des supplices (1899), Le Journal d’une femme de chambre (1900), La 628-E8 (1907), Dingo (1913). I' d'vînt étout l'auteu dé pièches populaithes : Les affaires sont les affaires (1903), Le Foyer (1908). Ses sujets nos mouontrent qu’il avait bein comprîns la condition humaine.

Marsèle est eune vuule ville dé Fraunce. O se troue en Provenche, d'ars la mé, ch'est doun eun port dé mé pouor la pêque et les vyages. Ch'est de la mé que sount venuns les syins qùi l'ount foundaée, des colouns greis, qù'i li dounitent lé noum de Massalia.

La duchie, dé depis 911 jûqu'à 1204 était eun fieu qùi devait s'n houmage oû roué de Fraunce. Le du 'tait itou pair dé Fraunce. Chu dreit d'houmage feut derroumpu.

Les jannes gens sustout (fil'yes et garçons) lus l'vaient d'bouôn matîn l'jour dé la Saint Jean, auprès mînniet du 23 d'Juîn, et allaient traithe eune vaque ou deux, à la dêrobée, siez les vaîsîns. Et pis i' lus estchîvaient ès poulaillièrs pouor des oeux. Il' allaient lus tchiaûder et, pus tard dans la journée, il' ajoutôtaient l'rhonme au lait et vèrsaient ch'la sus l's oeufs d'battus et pis y m'ttaient l'chucre et la muscade (ou cannelle), et ch'la faisait chein qu'nou-s-app'lait du milk-é-pantch. I' lus en rigalaient, lus tchoeu content.
Pouor ch'té faête, les chrêtchians se rende à lus égllises aveu d's étigues à la man, pouor sé souovenin de l'entraée de Jésus à Jérusalème.

Ho si eun' âbre se fait trop graund dauns l's airs, i fâot l'émoundaer en li copaunt des braunques, et i s'sa étêtaé si i n'n a pus. Les braunques que no-z-a émoundaées, ch'est des ĥannoches ( êpîleuses). Ch'est byin pouor se câoffaer pa'rai.

MacCulloch, Edgar (1903) Guernsey folk lore / From mss. by the late Sir Edgar MacCulloch ; edited by Edith F. Carey. Dgèrnésy: F. Clarke. pp. 547-611

Touotes les cllos et herbages, laundes et foraêts, boués et rivyires fesaient (fount) partie d'eun fraun-fieu. Et touos les frauns-fieus avaient itou d'eun fraun-fieu pus graund en desus.

Y'a des difféthents avis sus chein tch'est l'Ûrope dé l'Êst. Dans l'histouaithe nou dithait pustôt qu'à l'Êst dé l'Ûrope du Mitan, y'avait les pays d's empithes des Ottomans et d'la Russie et v'là tch'était l'Ûrope dé l'Êst.

Dauns la Biblle, Tamar est eune fenme dé qùi que l'histouère est merqùie ou live dé la Genèse. O feut chouésie par Juda, qu'vait treis gâs, pouor iête la celle à s'n ainnaé gâs, Er. Mais v'là qu'Er avait mouoru sauns avaer dé petiot. pîque la Loué d's Hébreus quemaundait à eune veuvyire de ma'yiaer lé petit frère de sen defeunt mari, cha fit qu'o s'en feut acaunt Onan, sen biâo-frère.

La date d'eune fête nâtionnale peut êt', s'lon l'pays, eune date împortante dans l'histouaithe du pays: ofûche l'annivèrsaithe d'l'îndépendance (par exempl'ye, ès Êtats Unnis), d'l'adoption d'la constitution (par exempl'ye, la dêcliathâtion d'neutralité en Autriche), d'eune révolution (par exempl'ye, en France); ou la fête du saint patron (par exempl'ye en Irlande); ou l'anniversaithe d'un rouai ou d'eune reine (par exempl'ye, ès Pays Bas).

I préchait touos les jouors aveu l's âotes pêqùeus. Ch'est de lo que li est venun de vouleî merqùi des rinmes de ses pouèmes. Il en fit taunt et taunt que cha a finin par iête mins dauns des lives.

En génétha, la manniéthe d'êcrithe d'eune langue peut êt' lé système dé sŷmboles tch'est fait sèrvi pouor êcrithe la langue: un a b c, eune syllab'thie, d's hiéthoglyiphes, d's idéogranmes.

Martîn Luthèr (10 d'Novembre 1483 – 18 d'Févri 1546) 'tait un théologien Allemand tch'êmoûtchit la R'formâtion d'la Chrêtchienneté en Ûrope, v'là tchi m'nit à la fondâtion d'églyises Protestantes et eune Contre-Èrformâtion d'l'Églyise Catholique Romaine. Y'a d's églyises dites Luthèrannes tchi sièvent chein qu'Luthèr avait prêchi.

Les déeus gens de Poe 'taient des gens de feire qùi jouaient des pyiches dé théyâte sus eune estrade, mais i mourrûtent quaund i n'avait que déeus auns d'âge. I feut doun adoptaé par Jean Allen, qùi s'n alit quaunt et sa famîle vive en Aunglléterre en 1815 à Stoke-Newington. I raterritent chinq auns pus tard dé retouo ès Amériques dauns la ville dé Richemount, la capitale dé la Vyirginîn (États-Unins).

Annaées 1800 | Annaées 1810 | Annaées 1820 | Annaées 1830 | Annaées 1840Annaées 1850 | Annaées 1860 | Annaées 1870 | Annaées 1880 | Annaées 1890
L'mot p'tun vînt d's Îndgiens Tupi du Brési, et fut apporté en Ûrope au seizième siècl'ye par les navidgants et marchands Portûndgais. Les Français empruntîtent lé mot mais ch'est l'mot tabac qu'nou fait sèrvi en Français. En Bréton l'mot butun a la même originne qué not' mot.

Tch'est qu'i' 'tait l'Art Déco? Y'avait d's înfluences exotiques - des patrons d'art Afritchain, Méxitchain, Êgyptien et tout chenna, v'là tchi prînt d'l'avo du Tchubisme et du Post-Împressionisme. Les nouvieaux mouoyens d'mannifactuthe et d'la machinn'nie êmoûtchîtent un întéthêt dans l'acyi et l'aluminium.

La pus longue grève du monde est ofûche Cox's Bazar (120 km) en Bangladesh, mais y'a des grèves tchi contcheinnent des bancs d'sablion tchi sont pus longues.

l'tourisme - un tas d'touristes aiment bein v'nîn vaie les grèves et la natuthe - et châque année un tas d'gens veinnent èrgarder les grandes courses à motorbike tchi sont bein fanmeuses;

Par eune vielle couôteunme dé pus d'chin chents ans, en Jèrri nou sonne les clioches d'églyise dans les Pâraîsses dé St. Ouën, St. Pièrre et Ste. Mathie d'pis méjeu la Sèrvelle jusqu'à mînniet l'jour dé Noué. Aut'fais chutte couôteunme sé gardait étout à St. Jean, St. Brélade et St. Louothains.

Eun tchuraé est eun praête qùi est chergi par s'n évaêque dé genci eune parouesse, pouor y aingùi les fidèles dé sa parouesse à suure les qu'maundement de Dùu, dauns la religioun chrêtchianne.

En 1986 lé Conmité du Grand Londres fut aboli, et les bouorgs prîntent acouo du pouvé. Un référendum des êlecteurs dé Londres en 1998 approuvit la criâtion d'un poste dé maire, auve eune assembliée (25 membres) pouor lé seurvilyi. La nouvelle autorité prînt pouvé en 2000 et prînt chèrge dé Transport d'Londres et d'aut's sèrvices - mais ch'est pustôt faillie par rapport ès conmités du temps pâssé.

En 1724 Johann Heinrich Schultz dêcouvrit qu'des composés d'argent lus nièrchithaient s'lon la lueu, mais i' n'avait pon d'mouoyen d'arrêter la nièrchithie. Joseph Nicéphore Niépce fit sèrvi chutte dêcouvèrte pouor faithe des portrait pouor la fîn du 18e siècl'ye et pouor 1824 il arrivit à fidgi des portraits faits par la lueu du solé pouor 8 à 20 heuthes. Louis-Jacques-Mandé Daguerre affinnyit la technologie pouor 1839 - san dadgèrrotype (daguerrotype) d'vînt populaithe pouor les portraits d'pèrsonnes, ouaithe qu'i' fallîsse rester sans r'muer bein longtemps pouor êt' photographié d'même, et qu'châque dadgèrrotype fûsse un portrait à san tout seu qu'nou n'pouvait pon copier.

D'vièrs 44-60 les Romains bâtîtent un fort auve des bains et un templ'ye dêdié à la déêsse Celtique des ieaux Sulis. La ville Romaine avait nom Aquae Sulis (les ieaux à Sulis). Les Saxons prîntent la ville en 577.

La littéthatuthe peut êt' întèrnâtionnale - nou pâle d'la littéthatuthe Ûropéenne, la littéthatuthe d'l'Améthique Latinne, la littéthatuthe Afritchaine et tout chenna.
Lé mangi ( la mouojâle, la mang'rie, lë mãdji) est chein qu'nou mange. Y'a d's annimaux tchi sont des mangeurs dé pliantes et d'aut's tchi sont des mangeurs dé viande. Les gens sont des mangeurs dé tout, mais y'a des gens tchi sont des végétariens ou des végans, et y'a des r'ligions tch'ont des règl'yes entouor chein qu'les fidèles peuvent mangi.

Au Rouoyaume Unni y'a des villes tch'ont 'té des cités d'pis les touos vièrs temps. L's aut's cités ont r'chu des chartes avaû les siècl'yes. Y'en a tchi craient qu'eune cité au Rouoyaume Unni dait aver eune cathédrale, mais nou-fait, car y'a tchiques cités tchi n'ont pon d'cathédrale, et des villes tch'ont eune cathédrale. Y'a au jour d'aniet 66 cités officiellement r'connues au Rouoyaume Unni, mais nou-s'appelle autcheune grande ville dé couôteunme eune cité.

Il est souvent r'présenté auve l'înstrument d'musique dit pipes à Pan. S'lon chein qu'nou racontait, Pan couothait souotre eune nŷmphe tch'avait nom Syrîngue. Ou fut changie en ros pouor s'êcapper au dgieu; Pan copit d'ches ros pouor en faithe des pipes.

Eune gamme dé cartes est du ji atout des cartes faites espécialement pouor jouer. Y'a des difféthentes manniéthes dé cartes, mais la gamme à 52 cartes est la pus populaithe.

Venun à Rome en 800 pouor jugi le pape Léioun III, i se fit couorôner empereus d'Occident dauns la Basouque Saint-Pierre du Mount Vaticaun et sen prémyi gâs Charles, feut couorônaé roué dé Neûtrie le maême jouo de Noué.

Ch'fut Le Corbusier ès années 1940s tchi mouôntrit l'preunmyi d's êffets d'chînment rîlyi par la manniéthe dé bâtithie. L's architectes Angliais Alison et Peter Smithson fîtent sèrvi l'mot Brutalism pouor la preunmié fais en 1954 et l'mot 'tait applyitchi a des bâtisses dé chu style avaû l's années d'pis.

Tout coumme, y'a des frits s'lon la botannie qu'nou dit s'lon la tchuîsinne qu'i' sont des lédgeunmes – par exempl'ye, les tonmates, les courgettes, les cocombres et les pînments. La rhubarbe est, d'l'aut' bord, eune lédgeunme qué nou mange coumme un frit.

Parmi les villes les pus împortantes y'a Palèrme (Palemmu) tch'est la capitale dé l'île, Catanne (Catània), Messinne (Missina), Radguse (Rausa), Sithatchuse (Sarausa), Enna, Caltanissetta (Nissa), Trapani et Agrigento (Girgènti).

Lé Révérend François Le Couteur, Recteu d'St. Martîn et membre des Êtats et du Conmité d'la D'fense dé l'Île, fut avèrti d'l'învasion et s'en fut à La Rocque auvec deux canons qu'il avait acaté li-même pour la d'fense dé l'Île. Tout d'suite auprès lé message vînt du Mâjeur Peirson d'aller sus l'coup à san s'cours, mais d'vant qu'les soudards dé La Rocque arrivissent en Ville la Batâle avait 'té battue et gagnie.

Auve un grand bueûlement, lé dgiâbl’ye s’envolit jusqu’ès Fontaines dé Tunbridge où’est qu’il èrfraidgit san pouôrre nez roussi. Et, à chein qu’nou dit, v’là tch’explyique les rouoges ieaux des fontaines là-bas.

Les Celtes sembl'yent aver app'ler la ville Caergwinntgui tchi veurt dithe blianc châté. Les Saxons éthaient r'prîns chu nom-là coumme Wintanceastre à la siette d'lus contchête du pays en 519.
Lé Cannada est eune fédéthâtion et un rouoyaume. Ch'est eune démocratie parlémentaithe et eune monarchie constitutionnelle. La Reine Lîzabé II est la Reine du Cannada, et l'chef d'êtat de facto est l'Gouvèrneux-Génétha, appouainté par la Couronne s'lon la d'mande du Preunmié Minnistre.

Dans l's Îles, nou gardait les vièrs sou auprès la Révolution Française mais auprès tchiques années i' n'y'avait dgéthe dé louis (livres tournouais) dé restant et les boutitchièrs avaient du train à faithe du conmèrce car i' n'restaient pon assez d'pièches. En 1834 lé louis britannique fut atchilyi coumme eune monnaie officielle et en 1837 nou r'nonchit la livre tournouais. Les preunmié pièches en rouoge tchuivre dé Jèrri fûtent întroduites en 1841.

Alphonse Allain est eun merqùeus et eun rimeus normaund reide couneu dauns le Cotentin. Il a genci 5 ouvrages de pouèmes et d'histouères. Il a itou écrit les caunchouns des "Ouées de Pirou", eune coumédie meusicale chauntaée par Magène et les Marins du Cotentin.

En êprouvant d'ravigoter l'êconomie d'la ville, la meunicipalité lanchit deux fais eune campangne pouor atchilyi les Gammes Olŷmpiques (1996 et 2000) et atchilyit les Gammes du Commonwealth en 2002. Deux des êtchipes dé football les pus populaithes en Angliétèrre, Manchester United et Manchester City, sont d'Manchêtre - Manchester United est s'posêment l'êtchipe lé pus populaithe du monde.

Eun État est eune manyire de pais. Cha représente l'âotoritaé qui promet que touot seit byin allaunt dauns chu pais-lo, rapport és dreits, à la justice, à la police, pouor eun peuplle.

La pouortaé, ch'est quand no-z-a pas assaez dé qùei. Ch'est doun eun defâot d'ergent, et d's aleures dé vie qùi n'aingue paé à vive à sen leisi, seloun les dreits c'meuns des persounes.

Quand les Nouormands contchéthîtent l'Angliétèrre en 1066, i' c'menchîtent la bâtithie d'grandes cathédrales Gothiques lé travèrs du rouoyaume. Lus châtchieaux ont laîssi d'l'architectuthe Nouormande en Angliétèrre, et d'aut' bord étout car les Nouormands lus en fûtent ès Crouaîsades étout et y'a d'l'architectuthe Nouormande dans l'Êst du Mitan étout. Lé rouoyaume Nouormand dé Sicile, où'est qu'nou-s'avait un mêli-mêlo d'architectuthes - Nouormande, Arabe, Byzantinne - fit la pus riche architectuthe Nouormande.

La provînche d'Illyricum fut copée en deux, la Dalmatie et la Pannonnie, en l'an 10. D'pis l'6e siècl'ye des Slaves settlîtent dans eune partie du tèrritouaithe.

Eune bastîle est eune mannyire de petit câté. Ch'est eun carré de murâle, ou byin eune palaunqùie de touors en pyire dé tâle, coume la bastîle dé Paris.

Ch'est en tchi ch't' êcrithie fut faite atout un didget sus d'l'èrdgile. Lé didget laîssaient des mèrques pouaintues dans les tabliettes d'èrdgile tchi r'sembliaient à des sèrres. Nou pouôrrait tchuithe la tabliette au fou à seule fîn d'prêsèrver l'êcrituthe. Quand nou-s'avait à chîs'ler d's înscriptions sus d'la pièrre nou faîthait sèrvi les mêmes mèrques.

Le mardi-gras est eun jouo tout dreit plléchi devaunt le mercrédi des Chendes, qùi fait q'menchi le temps de jeûne du qùéraême, tcheu les chrêtchians.